કોલ્ડ ડ્રિંકમાં હાજર રહેલી એસિડની માત્રા અને વધારે સુગર ફાસ્ટફૂડમાં રહેલા ફેટ સાથે લેવું હિતાવહ નથી. તળેલું ભોજન એસિડિક હોય છે અને ખાંડ પણ એસિડિક હોય છે. આથી બન્નેને એકસાથે લેવું હિતાવહ નથી. આ સાથે જ ખૂબ ગરમ અને ઠંડુ પણ એકસાથે ખાવું ન જોઈએ. આ ઉપરાંત આયુર્વેદમાં ગરમાગરમ ભોજન સાથે ઠંડુ લેવાની પણ મનાઈ કરી છે. આમ કરવાથી શરીરનું તાપમાન ખરાબ થાય છે. ફાસ્ટફૂડમાં હાજર રહેલા ફેટી એસિડ્સ સુગરનું પાચન પણ ખરાબ કરી શકે છે. ફાસ્ટ ફૂડ અથવા તળેલી વસ્તુઓ સાથે કોલ્ડ ડ્રિંક્સના બદલે જ્યૂસ, લિંબુ સરબત અથવા છાસ પણ લઈ શકો છો. જ્યૂસમાં હાજર રહેલા વિટામિન સી ભોજન પચાવવામાં મદદ કરે છે.